cyanic-selkie/wikianc huggingface dataset:
Homosexualidat
Unión civil, matrimonios parcialment legalizatos, matrimonios
L'1 d'octubre de 1989, a lei sobre parellas dentró en vigor en Dinamarca (en 1996 en Gronlandia), que se convirtió asinas en o primer país en a historia que autorizó l'unión civil entre dos personas mayors d'edat d'o mesmo sexo (si l'una ye ciudadana danesa u vive en Dinamarca). Se bi acceptó un ritual relichioso ta parellas d'o mesmo sexo en 1997, pero muito poco oficiato.
O 15 de noviembre de 1999 en Francia, o parlamento votó a lei sobre o pacto civil de solidaridat, traza d'unión civil que atorga bels dreitos y debers ta parellas tanto homosexuals como heterosexuals, mantenendo un esprito d'universalidat.
O 10 de noviembre de 2000, o Bundestag adoptó en Alemanya a lei sobre l'unión civil, dita parella de vida u comunidat de vida declarata (Eingetragenen Lebenspartnerschaft ou LPartG), ubierta ta parellas homosexuals.
En una resolución votata o 5 de chulio de 2001 (dimpués de l'informe Cornillet de 2000), o Parlamento Europeu recomendó a os Estatos miembros d'a Unión Europea "a modificación d'a suya lechislación en o sentito d'un reconoiximiento d'as relacions no maritals entre personas d'o mesmo sexo u de sexos diferents y l'atorgadura de dreitos iguals ta istas personas" asinas que "a inscripción ta l'orden d'o día d'a Unión Europea d'a qüestión d'o reconoiximiento mutuo de relacions no maritals reconoixitas legalment".
En un informe adoptato a o cabo de 2002,, o Parlamento recomendó de reconoixer as relacions no maritals, tanto entre personas de sexo diferent como entre personas d'o mesmo sexo, y d'asociar a ista mena de relacions dreitos iguals a os que derivan d'o matrimonio, con tal que s'inscriban "a l'achenda politica o reconoiximiento mutuo d'as relacions no maritals y d'o matrimonio entre personas d'o mesmo sexo".
En 2001, os Países Baixos reconoixioron o matrimonio homosexual, seguitos, en febrero de 2003, por Belchica; en 2004, por Canadá; en 2005, por Espanya, qui se convirtió en o primer país d'o sud d'Europa en reconoixer-lo; e, o 15 de noviembre de 2006, por Sudafrica.
O 5 de chunio de 2004, o tenient d'alcalde d'os Verdes de Begla (en francés Bègles) Noël Mamère celebró lo primer matrimonio homosexual francés a despeito d'as advertencias d'o ministerio de l'interior. Iste matrimonio s'anuló en clamadura por o tribunal de Bordeus.
O 5 d'aviento de 2005, a dentrata en vigor d'a lei sobre l'unión civil ubrió ista ta las parellas homosexuals en o Reino Uniu.
O 19 d'aviento de 2005, a primera unión homosexual se celebró en Irlanda d'o Norte. Ista unión da os mesmos dreitos ta las parellas heterosexuals y homosexuals.
En 2007, dezaga d'una lei adoptata o 18 de chunio de 2004 y acceptata por referendum o 5 de chunio de 2005, dentra en vigor en Suiza a lei federal sobre l'unión rechistrata entre personas d'o mesmo sexo u LPart.
O 15 de mayo de 2008 a Cort Suprema de California legalizó lo matrimonio homosexual en iste Estato, detacando que "a discriminación entre parellas homosexuals y heterosexuals" yera inconstitucional. Manimenos, un referendum concomitant a las eleccions presidencials refusó ista lechislación.
L'1 de mayo de 2009, o matrimonio homosexual dentra en vigor en Suecia. O mesmo anyo, a Ilesia Evanchelica Luterana de Suecia ademprivió celebrar-ne de matrimonios homosexuals. En 2009, o matrimonio se ye ubierto ta parellas d'o mesmo sexo en Noruega. O 17 de mayo de 2010, Portugal ubre a la suya vegada o matrimonio ta las personas homosexuals. En chunio de 2010, Islandia otreyó o matrimonio homosexual. y a primera en aprofeitar-ne fue Jóhanna Sigurðardóttir, a primera ministra. En chulio de 2010, fue o redolín d'Archentina, que modificó lo suyo codigo civil remplazando l'esprisión "un hombre y una muller" por "dos achustants".
En 2012, Dinamarca ubre o matrimonio ta totas as parellas adintro d'a Ilesia de l'Estato.
O 6 de noviembre de 2012, en os Estaus Unius, l'Estato de Washington, Maine y Maryland han otreyato lo matrimonio gai durando los referendums organizatos paralelament a las eleccions presindencials estausunidenses; o matrimonio homosexual ya yera reconoixito en sies estatos estausunidenses (Connecticut, Iowa, Massachusetts, Nueva Hampshire, Nueva York y o districtp de Columbia d'a capital, Washington).
O 17 de mayo de 2013, Francia ubrió o matrimonio civil ta las parellas d'o mesmo sexo.
Pinyora por a lei d'homofobia
Dende 1997, a Comunidat Europea ha lo poder de luitar contra las discriminacions por orientación sexual, gracias a l'articlo 13 d'o Tractau d'Amsterdam A viedadura d'a discriminación debita a la orientación sexual ye estata incluita en l'anyo 2000 en a Carta d'os Dreitos Alazetals d'a Unión Europea. Por una directiva marco, a viedadura d'a discriminación ye vichent en l'emplego y a formación dende 2000; a igualdat de tracto ye un dreito alazetal d'a UE. Una directiva d'o Consello y 2008 apunta a enchegar una igualdat de tracto entre personas, mas dillá d'a demba laboral.
En 2001, as discriminacions homofobas se penalizoron en Francia.
Dende 2003, o Codigo Penal francés agrava la pena d'os crimens homofobos. As menazas u violencias se castigan mas cerenyament si se son comesas por razón d'orientación sexual verdadera u suposata d'a persona. O Codigo Penal francés agrava tamién os castigos por actos de violencia (articlo 222-8), de tortura (articlo 222-3) u de violación (articlo 222-24) si se son comesos por razón d'orientación sexual (vente anyos d'engarcholamiento). L'asasinato homofobo se castiga con cadena perpetua (article 221-4).
A orientación sexual s'incluye en Franciaa entre os motivos de discriminación viedatos en o dreito laboral y tota discriminación caracterizata a ran economico (furnidura d'un bien u servicio, exercicio d'una actividat) y profesional ye pinyorable en virtut de l'articlo 225 d'o Codigo Penal francés.
O 30 d'aviento de 2004 l'Alta Autoridat de Luita contra las Discriminacions y por a Igualdat (en francés Haute Autorité de lutte contre les discriminations et pour l'égalité, con l'acronimo Halde) se creó en Francia ta luitar contra las discriminacions, entre que se troba la orientación sexual, detectando-las, aduyando a combatir-las y fendo evolucionar o dreito. A Halde prener ta levar-los ta chudicio los actos u as situacions pertocant a la homofobia.
O 17 de mayo de 2005, o primer Día Internacional contra la Homofobia, a Transfobia y a Bifobia hubo puesto en quaranta países.
En chunio de 2008, Xavier Darcos s'embrecó en a luita contra la homofobia en os liceus franceses gracias a las campanyas de prevención. Os enfermers y enfermeras escolars d'o colechio estarán, en o tocant a ells mesmos, formatos ta ascuitar a chovens gais y lesbianas.
En Espanya
thumb|left|Marcha celebrando lo día de l'Argüello LGBT y a legalización d'o matrimonio homosexual. A homosexualidat en Espanya, y en cheneral o colectivo LGBT, no ha habito un tractamiento uniforme y se ye adaptato en cada epocas ta las ideas y condicions reinants. Dende a sexualidat romana, que bi teneba mas importancia l'acto sexual y as relacions de poder, dica la concepción muderna de l'homosexual como una traza de sexualidat y mesmo como una traza d'estar propia, bi'n ha habito a-saber-los de cambeos y evolucions. A principal ye estata la influencia d'a ideolochía cristiana que caracterizó a sexualidat como un acto enfilato enta la procreación, por o que qualsiquier actividat sexual que no heba como obchectivo facilitar-la se chuzgaba pecaminosa y contraria a la lei de Dios. Ista evolución plegó a o punto de que s'identificaba la dita sodomía con a traidoría a lo Estato y se castigaba con a muerte en a foguera.
O punto d'inflexión d'ista tendencia lo representa la Ilustración, a on as libertatz individuals escomencipian a haber-ne de ficancia, redorando en 1822 a sodomía d'o Codigo Penal d'Espanya. A evolución enta l'acceptación d'a homosexualidat, difícil y panda, se vido estroncata por a Guerra Civil Espanyola y a dictadura franquista, que introdució una fura represión d'os denominatos violetas. Aprés a dictadura, a evolución enta l'acceptación ha continato.
En 2005, Espanya se fizo en o tercer país d'o mundo dezaga d'os Países Baixos y Belchica en aprebar o matrimonio entre personas d'o mesmo sexo y ha una d'as lechislacions mas progresistas en o tocant a os temas que afectan a la comunidat LGBT, como l'adopción. Antimás, a cultura LGBT espanyola ha trespasato mugas con peliculas de directors como Pedro Almodóvar y fetas como Europride 2007 celebrato en Madrit. Huei en día Espanya ye o país a on as personas LGBT espleitan d'una mayor acceptación en o mundo, dica un 89% d'a población reconoixe y esfiende os dreitos d'o colectivo LGTB. A visibilidat d'o colectivo LGTB ye arribata entro a partis d'a sociedat que anteriorment se trobaban privatas: l'exercito, a Guardia Civil, a churicatura, o sacerdocio, encara que en atros sectors, como lo futbol, agún no se ye produeita.
En China
Luengament tolerato en China durando a epoca clasica, a homosexualidat fue cerenyament reprimita y criminalizata a partir d'a Republica Popular de China (1949) y fue o motivo d'engalzamiento durando a Revolución Cultural. A qüestión d'a homosexualidat tornó a surtir en a opinión publica y a prensa china a partir d'as anyadas de 1980 y a tolerancia augmentó a lo largo d'os anyos. En 1997, a homosexualidat se despenalizó y a sodomía de descriminalizó. En 2001, a homosexualidat se sacó d'a lista de malautías mentals y a la fin se fizo en un subchecto d'estudio en as universidaz.
En Francia
Antis d'a Revolución, as gens de la manchette (embotada que allora en Francia lis meteban a os homosexuals y que significa literalment "chents d'as esposas" u "chents d'os grilletz") se castigaban a ormino con a muerte. En 1750, s'exeguioron en a Place de Grève Jean Diot y Bruno Lenoir.
Dende a Revolución francesa (por a lei d'o 25 de setiembre y 6 d'octubre, que adoptó lo Codigo Penal, que un feito relevant en ye o no ementar a sodomía, considerata dica allora como un crimen, u unatro termino que designe a las relacions homosexuals) as relacions homosexuals en privato consentitas entre adultos no son mas engalzatas por a lei en Francia.
A tamas d'ista despenalización d'as relacions homosexuals privatas consentitas entre adultos, inqüestionata por a lei dende 1791, una policía administrativa fuerte s'enchegó dende antis d'a Revolución y s'intesificó chus a Monarquía de Chulio y o Segundo Imperio arredols de collas d'homosexuals, pricipalment parisinos. Se tractaba d'un censo escrito, chus a traza de fichas, d'homosexuals identificatos, de prostitutos homosexuals y de travestis, tot replegatos en os rechistros de pederastas. L'obchectivo d'iste rechistro sistematico yera esencialment prevenir os chantaches y os escatapurcios publicos controlando a prostitución. O rechistro d'homosexuals por a policía no estió mas practicato dende 1981.
O Rechimen de Vichèi, por a lei d'o 6 d'agosto de 1942, que modificó lo paragrafo 1 de l'articlo 334 d'o Codigo Penal, establió una distinción discriminatoria en a edat de consentimiento sexual entre relacions homosexuals y heterosexuals:
Ista lei creó una distinción explicita, se puet mesmo dicir una discriminación, entre relacions homosexuals y heterosexuals en o tocant a la edat a partir de que un menor civil puet mantener una relación sexual con un adulto, sinse que iste adulto cometa una infracción penalment reprimita (21 anyos ta las relacions homosexuals y 13 anyos ta las heterosexuals a partir d'os 15 anyos por a ordenanza d'o 2 de chulio de 1949. En a Liberación, ista paragrafo no estió abrogata como estió lo caso ta un gran numero de leis petainistas. Tasament modificata, iste paragrafo ye estato solament desplazato a o paragrafo 3 de l'articlo 331 d'o Codigo Penal francés por ordenanza d'o 8 de febrero de 1945. Ista nueva lei castigaba "...con un engarcholamiento de sies meses a tres anyos y con una pinyora de 60 francos a 15 000 francos qualsiquier qui haiga comeso un acto impudico u  contra natura con un individuo d'o suyo mesmo sexo menor de ventiún anyos".
En 1974, a edat de mayoría sexual ta las relacions homosexuals se baixa a os 18 anyos. Con ista modificación, o paragrafo 3 de l'articlo 331 remanió en o Codigo Penal francés dica o 4 d'agosto de 1982, calendata quan se bi inscribió a lei Raymond Forni, presentata por Gisèle Halimi y repuntata por Robert Badinter, votata o 27 de chulio de 1982.
No bi ha habito que dos leis que faiga mención explicita a la homosexualidat en Francia dende a Revolución. Bi ha habito doncas l'articlo 331 descrito mas entalto, pero tamién a ordenanza d'o 25 de noviembre de 1960 (que creó lo paragrafo 2 de l'articlo 330 d'o Codigo Penal), presa a radiz de l'enxaute Mirguet, que duplicó a pena minima por l'afronta publica a la pudor quan se tractaba de relacions homosexuals (ista disposición se suprimió en 1980 por proposición d'o gubierno de Raymond Barre, presentata por Monique Pelletier, secretario d'Estato, prenende de nuevo a proposición de lei nº 261 d'o 8 de febrero de 1978 d'Henri Caillavet). L'articlo 331 ye estato sindembargo muito mas important que l'articlo 330, no nomás por a suya duración (40 anyadas ta l'articlo 331, 20 anyadas ta l'articlo 330), sino también por a suya valgua simbolica (os debatz escritos, os discursos y as manifestacions politicas arredol de l'articlo 331 son estatos toz muito mas numerosos que os d'arredol de l'articlo 330).
O pacto civil de solidaridat (en francés pacte civil de solidarité, con as siglas pacs) instaurato en 1999 reconoixe a dos personas d'o mesmo sexo en qualidat de parella, pero no instaura garra lazo de filiación entre os dos companyers y o fillo d'uno u de l'otri.
A lei d'o 30 d'aviento de 2004 instauró l'Alta Autoridat de Luita contra las discriminacions y ta la igualdat (en francés Haute Autorité de lutte contre les discriminations et pour l'égalité, con as siglas HALDE). "Se penalizarán de traza quasi identica las cismias ta l'odio u ta la discriminación, a inchuria u a difamación en o tocant a o racismo, a homofobia, o sexismo y a discriminación contra os discapacitatos... As asociacions de mas de cinco anyos d'existencia declarata podrán constituir-se en parti civil a o costato d'as victimas". A lei d'o 30 d'aviento de 2004 se referiba ta las declaracions publicas (en os medios audiovisuals: prensa, libros, televisión); pero as atras, l'agresión verbal en a carrera u en o puesto de treballo, remaniban poco castigatas. Por o decreto d'o 25 de marzo de 2005, istas menas d'agresions no publicas fan parti d'una infracción platerament mas grieu que una simpla inchuri (tamién se refiere ta las declaracions sexistas u contra os discapacitatos).
A elección de François Hollande ta la Presidencia d'a Republica francesa en 2012 ubrió o camino ta lo matrimonio homosexual como se preveyeba en o programa d'ell, en haber apercazato lo suyo gubierno a mayoría en l'Asamblea Nacional. Aprés un debat animato en as dos asambleas, a lei "que ubre o matrimonio ta las parellas d'o mesmo sexo" s'adoptó lo 23 d'abril de 2013.
Homosexualidat en o mundo animal
A existencia de comportamientos homosexuals en as especies animals ye estata mencionata por a-saber-los autors antigos: Aristotil los menciona en as perdices; Ateneu en os palomos y perdices; Eliano en as cotornices; Horapolo en as perdices; Plinio o Viello en as cotornices, gallos y perdices; u Plutarco en os gallos. Manimenos, istos relatos estioron refutatos por os autors y textos siguients: por Platón en as Leis; por Ovidio, Pseudofocilides, Plutarco, Luciano, Longo, Chuan Crisostomo, Celio Aurelián, Agatías (en o sieglo VI), Chustinián I u por Vincent de Beauvais, entre otris.
Os scientificos modernos n'han observato de feito de comportamientos homoeroticos ocasionals en bel numero d'especies: abellas, bonobos, vibres, afogacandils, crapas, cans, chimpanzés y bels atros monos, melolontinos, lions, cucos de luz, palomos, porrochos, gallinas, rolletas y vacas.
En 2005, Bruce Bagemihi en catalogó mas de 450 especies en que se son observatas practicas homoeroticas. Ta lo profesor Thierry Lodé, d'a Universidat de Roazhon 1, "totas as conductas sexuals existen en a naturaleza" encara que os comportamientos exclusivos remangan mas bien raros, en privilechiar a evolución perén a reproducción.
Un estudio recient, feito en a Universidat de Lausana en Suiza sobre moscas cheneticament modificatas "meyant a reducción d'as taxas de glutamato en l'exterior d'as neuronas que determinan o comportamiento sexual" ha demostrato que ista manca cheneraba una desinhibición d'as orientacions sexuals y istas yeran reversibles. Sindembargo, seguntes o responsable d'iste estudio, o doctor Yael Grosjean, "a homosexualidat no ye fixata".
Manimenos, numerosos rechiradors  piensan que o qualificativo d'"homosexualidat" no se puet aplicar ta o regno animal; car, encara que o comportamiento homoerotico ocasional siga present en qualcuns, a homosexualidat en sentito humano contemporanio d'"atracción sexual exclusivament enfilato enta companyers d'o mesmo sexo en detrimento d'a reproducción sexuata" mai se ye observata ni constituyer en garra caso un acto "conscient".
Asinas, ta Thierry Hoquet, "si a especie humana debe de considerar-se, en a-saber-los aspectos y talment mesmo d'un cabo a l'atro, como una especie biolochica, podemos, con tot y con ixo, preguntar-nos sobre a unidat d'as categorías humanas de "violación", "harem", "monogamia" u "homosexualidat" quan s'aplican indistinctament ta toz os animals". Ista idea coincide con a de Ruth Bleier, seguntes a quala tal abuso d'o luengache sinyala un "etnocentrismo que n'enchendra de presumpcions no comprebatas, de qüestions de bislai, d'un uso selectivo de modelos animals, d'un antropomorfismo d'os conceptos y d'o luengache (machismo d'os insectos, prostitución en os grans simios u as aus, homosexualidat d'os leremicos de tierra), como de distorsions y de representacions entivocatas en l'uso d'os datos".
Homo sapiens
En estudiar con fondura o cerviello humano, os scientificos n'han descubierto de diferencias en bellas rechions cerebrals entre hombres heterosexuals y homosexuals. En 1990, o medico y neurobiologo neerlandés Dick Swaab y o neuroscientifico Michel A. Hofman ha constatato que, en os hombres homosexuals, o volumen d'o nuclio supraquiasmatico de l'hipotalamo ye quasi o dople que o de os heterosexuals. En 1995, se son publicatos resultatos d'un experimento a on se inchectaba una substancia capable de bloquiar l'acción d'a testosterona en as ratas, antis y aprés d'o suyo naiximiento. Una vegada adultas, istas ratas heban un nuclio supraquiamastico mas recio y un comportamiento bisexual. En 1991, un pseudoestudio d'o neuroscientifico Simon LeVay heba contrimostrato que o tercer nuclio intersticial de l'hipotalamo anterior (NIHA-3) ye a lo menos dos veces mas recios en os hombres heterosexuals que en as mullers y os hombres homosexuals. Iste estudio se ye realizato sobre una muestra a-saber-lo feble y sinse garra representatividat. Se yera obtenito a partir de cerviellos de quaranta-un pacients hespitalizatos espritatos. Os subchectos se son clasificatos en tres cricas. A primera crica se composaba de decinueu hombres gais qui yeran espritatos de malautías como a sida. A segunda crica replegaba setze hombres con una orientación sexual desconoixita pero suposatament heterosexual. Doncas, iste estudio se ye invalidato.
Qualques rechiras marcan que, durando lo desembolique, febles taxas d'androchenos circulants poderban feminizar o cerviello de qualques mesaches qui devenirban homosexuals, entre que taxas elevatas d'androchenos poderban masculinizar o cerviello d'as mesachas qui devenirban homosexuals. Istas rechiras tamién se son invalidatas, pus atros estudios, en cambeo, amuestran exactament o contrario con as taxas de testosterona mas elevatas en os homosexuals.
En as anyadas 2000, as rechiras en neurosciencia han amostrato que os sers humanos estimulan as suyas zonas erochenas, pus isto en precura de recompensas y refuerces en os cerviello. Istas recompensas, en particular l'orgasmo, se recullen a o livel d'a consciencia como sensacions de placers eroticos y de goyo. Simplificando, o ser humano en mira d'actividatz sexuals, pus lis ne precura de placers eroticos intensos.
En o ser humano (e qualques atros animals como lo chimpanzé, o bonobo, l'arangután y lo delfín), o comportamiento sexual no ye nomás un comportamiento reproductivo, sino tamién un comportamiento erotico. En o curso d'a evolución, a importancia y influencia d'as hormonas y feromonas sobre o comportamiento sexual han esmenorato. Manimenos, en os mamifers mas simplos, as feromonas son en l'orichen d'a heterosexualidat. Por contra, a importancia d'as recompensas han devenito mayors. En o ser humano, l'obchectivo d'o comportamiento sexual no ye lo coito vachinal sino a busca de placers eroticos, precuratos por a estimulación d'o cuerpo y d'as zonas erochenas, sinse importar guaire o sexo d'o companyero sexual.
Cal estar prudent en o tocant a l'aspecto biolochico: en primeras, data la naturaleza polemica d'iste tema de rechira, en particular en os países anglosaxons, a validez d'istos estudios no ye pas guaranciato; a l'arreo, os experimentos con melguizos deben interpretar-se con tiento, pus ye dificil extrapolar una relación directa a libe chenetico enta o livel comportamental. Manimenos, istos estudios sochieren una influencia a ran d'os chens: si un melguizo ye homosexual, o suyo melguizo monozigotico haberba arredol d'o 52% de posibilidat d'estar-ne tamién y os melguizos dizigoticos haberban una proporción d'o 22% d'estar-ne entramos, mesmo si ye dificil deseparar l'efecto chenetico d'o simplo efecto cultural, en haber estato entramos ninos criatos ensemble.
A la fin, os experimentos recients que sochieren a existencia d'una orientación sexual biolochica, mesa en practica con homosexuals d'entramos sexos y que lo suyo orichen se deberba a las caracteristicas anatomicas y funcionals de l'aria preoptica meya  no permiten pas actualment de saper si istas caracteristicas funcionals son innatas u adquiestas. A-saber-los estudios publicatos entre 1990 y 2010 afillan, con toto y con ixo, a idea d'una orientación sexual determinata definitivament en o estadio prenatal (entre a emprenyadura y o naiximiento) debito a factors hormonals principalment.
Unatra racada esmentata por primera vegada en 1981 y dimpuesas represa en 2004, sinyala que, en qualques casos, a preferencia por a homosexualidat provenirba de circumstancias particulars, por eixemplo d'experiencias muito positivas (recompensas/refuerces) que as personas haberban vivito con companyers d'o mesmo sexo. Iste amanamiento, manimenos, ye estato qüestionato por estudios publicatos entre 2000 y 2010.
Istos estudios presuposan que un individuo homosexual naixe con predisposición enta la homosexualidat, o que puet constituir un postulato determinista y esencialista, entre que se desembolica l'atracción en caso d'individuos bisexuals u que la suya orientación sexual cambia a o luengo d'a vida. Con tot y con ixo, qui s'oposan a os estudios sobre l'orichen biolochico d'a homosexualidat a veces pueden esfender a tesi de l'orichen purament social e, doncas, d'adquisición d'a homosexualidat y tienden a neglichir notablement os casos d'homosexuals exclusivos qui no pueden pas cambiar d'orientación sexual. Istas motivacions s'alazetan a sobén en teorías psicoanaliticas (freudismo, lacanismo), sinse elementos de preba en o tocant a la tesi de l'adquisición.
Homosexualidat y chenetica
Estudios alazetatos en familias y en melguizos han socherito que a homosexualidat masculina ha un component chenetico, pero no han puesto mai precisar os chens que en poderban estar embrecatos —os estudios contradictorios han concluito (u no) que o cromosoma Xq28 en poderba tener bellacosa que veyer—, pero ista hipotesi no ye estata enfortita por o gran estudio de 2019 por Andrea Ganna et al. (veyer mas entabaixo).
Cal preguntar-se tamién si bels factors d'influencias cheneticas (chens u combinación de chens) podesen potencialment esplanicar qualques aspectos sexuals d'a personalidat (atracción, identidat, heterosexualidat u bisexualidat u homosexualidat) y si estasen diferents seguntes se siga muller u hombre. Una hipotesi ye que os chens que codifican as hormonas sexuals chugarban un paper important,  pero pocas de prebas cheneticas u biolochicas directas se son trobatas.
Posteriorment, os progresos cruzatos d'a chenomica y d'os macrodatos han premeso de tractar-ne de granizos conchuntos de datos provenients de centenas de millars de personas, esdevenindo estudios muito mas "potents". O mas amplo d'os estudios mai conducito en materia d'orientación sexual (panchenomico y habendo-se levato alto u baixo sobre 500 000 personas qui viven en os Estaus Unius, Reino Uniu y en Suecia) ye estato publicato en 2019 por Ganna et al., amillorando los resultatos ya presents en 2018. Iste estudio refirma que no existe pas garra chen d'a homosexualidat (masculina u feminina) ni d'a heterosexualidat ni ta l'androfilia y a chinefilia; y que mesmo los marcadors cheneticos conoixitos, presos en o suyo conchunto, no predicen pas si bel individuo estará gai, bisexual u heterosexual.
Seguntes os datos scientificos disponibles, os marcadors cheneticos no pueden doncas pas emplegar-se ta predicir o comportamiento sexual. A lo contrario que ta atros comportamientos complexos nuestros, a chenetica influye en o comportamiento sexual, pero estando muito "polichenico": arredol d'o 25% d'os nuestros sexuals en penderban, pero a traviés d'as interaccions de cientos a mils de chens y loci, habendo-ne cadagún de chicotz efectos, estando asinas o comportamiento sexual mas influito por a historia de cadagún, a suya cultura y interaccions socials. Manimenos, se ye detectato un esbirriai en iste estudio: En realidat, si una persona ya ha habito una relación sexual estraficata con unatra persona d'o mesmo sexo, ista puet haber alcurrito por refitolería, o que poderba reflectar una ubridura ta nuevas experiencias mas bien que una orientación sexual. En cuenta de preguntar a las personas enqüestatas si n'han habito de relacions sexuals con una persona d'o mesmo sexo (qüestión que no premite pas de distinguir a os gais d'os bisexuals u d'una persona qui haiga quiesto prebar ista mena de relación), estarba millor preguntar-lis quála. seguntes ells mesmos, ye a suya orientación sexual u por quál sexo se sienten mas atrayita. Seguntes William Rice (biologo d'a evolución en a Universidat de California), iste estudio presenta tamién o intrés d'amostrar que una gran parti d'a población no ye pas exclusivament heterosexual.
Septimania
300px|thumb|right|Septimania en l'anyo 537. Septimania yera una rechión d'a provincia d'a Galia Narbonesa. A o periodo alto medieval yera parte primero d'o reino visigodo de Tolosa y dimpués fue conservata por o reino visigodo de Toledo. En 462 fue cedido a o rei visigodo Teodorico II. A rechión corresponde a la rechión actual de Lenguadoc-Rosellón.
Historia
En 793 una expedición de tropas cordobesas mandada por Abd al-Malik al-Muzaffar fracasa en a conquiesta de Chirona pero espulla la redolada d'a Septimania.
Petroicidae
Os petroicidos (scientificament, en latín, Petroicidae) son una familia d'aus de l'orden d'os Passeriformes y suborden Passeri, propia d'Oceanía (estendillando-se por Australia, Nueva Zelanda y Nueva Guinea y plegando por l'oceano Pacifico dica Samoa.
Osa de la Vega
Osa de la Vega ye un municipio castellanomanchego, situato en a provincia de Cuenca. A suya población ye de 660 habitants (2004), en una superficie de 53,01 km² y una densidat de población de 12,45 hab/km².
Villalbos
thumb|250px|Plaza Santo Tomás
Villalbos ye un lugar castellan-leyonés situato en o municipio de Valle de Oca (provincia de Burgos), en a comarca de Montes de Oca.
En 2007 a suya población yera de 25 habitants.
Cheografía
O lugar ye situato a una distancia de 5 km de Villafranca Montes de Oca, a 17 km de Belorado y a 39 km de Burgos, a capital d'a suya provincia y partiu chudicial.
Nombre
O suyo nombre provién d'Abolmondar Albo, o nombre mozarabe con que yera conoixito, seguntes bels istoriadors, Rodrigo Díaz, un conte de Castiella.
Immunoterapia
thumb|300px|Immunoterapia.
A immunoterapia ye un tractamiento medico que consiste en administrar substancias que estimulen o sistema immunitario de l'organismo a la fin de luitar contra diferents malotías, en particular bells cáncers hematolochicos, malotías dechenerativas y malotías autoimmunitarias sistemicas. Per extensión, a immunoterapia designa igualment a una terapia que utilice proteínas producidas per as celulas d'o sistema immunitario, en particular as immunoglobulinas, sin que l'obchectivo d'ista terapia sía necesariament a estimulación d'a immunidat.
Seva
Seva ye un municipio catalán situato en a comarca de l'Osona y provincia de Barcelona.
A suya población ye de 3.370 habitants (2009), en una superficie de 30,70 km² con una densidat de población de 109,77 hab/km².
Cheografía
A localidat de Seva se troba situata a 663 metros d'altaria sobre o livel d'a mar.
D'o suyo termin municipal fa parte o lugar de Sant Miquel de Balenyà.
Reino d'Armenia la Chica
O Reino de l'Armenia Chica estió un estau estendillau por Cilicia gobernau por una clase dirichent armenia y aliau d'os cruzaus.
Os bizantins heban combatiu a los armenios en a decada de 1020 y en deportoron muitos ta Cilicia. As invasions turcomanas d'o sieglo XI y mongola d'o sieglo XIII tamién facioron que muitos armenios migrasen ta Cilicia.
Dimpués de trescruzar Anatolia os cruzaus s'establioron en 1097 en Antioquía y Edessa aduyando a los armenios de Cilicia pa que podesen resistir a los bizantins. Asinas se creyó o reino d'Armenia-Cilicia u d'Armenia la Chica. A clase dirichent armenia prenió as costumbres d'a nobleza franca con a que emparentó. Encomenzoron negociacions con Santa Seu que facioron que en o sieglo XIII os armenios reconoixesen l'autoridat d'o Papa de Roma estando o principio d'a Ilesia Catolica Armenia u Uniata. O Catolicos se refuchió alavez a man d'Edesa e dimpués en Sis.
Cuan a invasión mongola de Hulagu Khan a dinastia d'os Haitons gobernaba en o Reino d'Armenia la Chica. Os Haitons esdevinioron vasallos d'os mongols, que obtenioron l'aduya d'as tropas armenias en as suyas victorias sobre os nizarís, os abasís y os ayubís. Estió un Frai Haitón, sobrin de Haitón I, qui escribió "La Flor de las Ystorias d'Orient", que dimpués fue tradueita dende o francés ta l'aragonés:
Pa Frai Haitón Cilicia yera en realidat una rechión de Siria que controlaban os armenios:
O reino d'Armenia-Cilicia, conquiesto por os mamelucos d'Echipto s'esboldregó en 1375.
Arcipestrau de Val de Robres
L'arcipestrau de Val de Robres ye un arcipestrau de l'archidiocesi de Zaragoza que incluye 16 parroquias situadas en as comarcas de Matarranya y Baixo Aragón.
Parroquias
Perteneixen a l'arcipestrau de Val de Robres as siguients parroquias:
Dial M for Murder
Dial M for Murder (títol orichinal en anglés, en aragonés Marcar M por asasinato, enguerada en Aragón con o títol en castellano de Crimen perfecto) ye una cinta de cine d'intriga de cine estausunidense de l'anyo 1954 dirichida por Alfred Hitchcock seguntes un guión adaptau por Frederick Knott basau en Dial M for Murder, una obra teatral de 1952 de Frederick Knott, con una dirección de fotografía de Robert Burks, una banda sonora orichinal de Dimitri Tiomkin y una producción cinematografica d'o mesmo Alfred Hitchcock ta la productora cinematografica Warner Bros.. En l'elenco d'a cinta podemos trobar a actors como Ray Milland, Grace Kelly, Robert Cummings, John Williams, Anthony Dawson, Leo Britt, Patrick Allen, Robin Hughes u Martin Milner, entre d'atros.
A cinta s'ambienta en a suya epoca actual (1954) en a ciudat de Londres y se rodó en os estudios d'a productora en Burbank (California). Conta la historia de Tony Wendice,un play-boy casau con una cabalera heredera que decide de matar-la en estar-li infiel, y fa chantache a un antigo conoixiu ta que la mate él por diners. A cinta recibió bels premios y nominacions, incuyindo-ie una nominación a los Premios BAFTA a la Millor Actriz Forana en a suya 8ena> edición ta Grace Kelly.
Carmen Castán
Carmen Castán Saura, (Gabás -Ribagorza-, 1954) ye una escritora y mayestra d'aragonés licenciata en Filolochía Hispanica por a Universidat de Zaragoza y miembro d'o Consello d'a Fabla Aragonesa.
Ha escrito bels articlos como ''Una experiencia didáctica: la enseñanza del patués para adultos. Breve recorrido por el patués escrito (1996), Siete cuentos benasqueses: un mundo mágico y ancestral (1998) u Chen que charra l'aragonés benasqués en Benás en 1997'' (1998).
Escritora en prosa, ye autora d'as novelas La descordada bida de Sinforosa Sastre u Cuan l'odio esbatega pe'l aire (as dos obtenioron o Premio Arnal Cavero, y atras obras literarias curtas como L'aigua roya, La uló de la eschelagra, El sielo ye coma la musica (Premio Bila de Benás en 2000) u El sueño de las tres llunas, La coba interior y El espiello, (as tres Premio Lo Grau en 1989, 1990 y en 1997).
Albert Ràfols-Casamada
Albert Ràfols-Casamada, naixito de Barcelona o 2 de febrero de 1923 y muerto en ixa mesma ciudat o 17 d'aviento de 2009, estió un poeta y pintor catalán.
Cabo d'anyo (plega)
O Cabo d'anyo ye una plega de lamins u fruitos secos que fan os ninos en Aragón o día de cabo d'anyo, a viespra de cabo d'anyo u o día de navidat seguntes os lugars.
Albert Ràfols-Casamada
Carrera artistica
Encara que prencipió estudios d'Arquitectura, los albandonó ta dedicar-se a las artes plasticas, con l'aduya d'o pai suyo, Albert Ràfols i Cullerés.
En 1954 fació viache ta instalar-se en a ciudat francesa de París, con a suya muller, a tamién pintora Maria Girona i Benet, gracias a una beca.
Cabo d'anyo (plega)
En o Campo de Belchit chunto con a denominación cabo d'anyo cheneral en aragonés, s'ha conservato a denominación de chanero como fosilización d'o nombre d'o mes.
Albert Ràfols-Casamada
Premios
En 1980 recibió o Premio Nacional d'Artes Plasticas d'o Ministerio de Cultura.
En 1983 recibió o Premio Cruz de Sant Chorche d'a Cheneralidat de Catalunya.
En 1991 recibió a Lechión d'Honor d'o Gubierno francés.
En 2003 recibió o Premio Nacional d'Artes Visuals d'a Cheneralidat de Catalunya.
Orient Meyo
Sindembargo, as mugas d'a rechión no son clarament definidas y a vegatas se diz Orient Proximo a la parti d'a rechión mas amanada a la mar Mediterrania.
Cheneralment o termin fa referencia a lo conchunto formato por os siguients países:
Os países d'o Maghreb (Alcheria, Libia, Marruecos y Tunicia) son a ormino enrastraus a lo Meyo Orient debito a la cerenya relación cultural y historica d'istos países con a rechión. Atros países como Sudán, Mauritania y Somalia tamién tienen relación con ista rechión. Turquía y Chipre, aunque cheograficament son amán d'ista rechión, se consideran parti d'Europa. A l'este, Afganistán ye a vegatas relacionau con o Meyo Orient.
Prefixo telefonico
Un prefixo telefonico ye una zifra numerica que se marca davant d'un numero de telefón local quan se face una trucada con a la fin de facer a selección d'o puesto a on perteneixe o usuario. Istas demarcacions pueden estar divisións cheograficas d'a rete telefonica, telefons movils u atros servicios especials.
Baluport (desambigación)
O toponimo Baluport puede fer referencia a:
Pedro Mosquera Parada
Pedro Mosquera Parada, naixito de La Coruña o 21 d'abril de 1988, ye un futbolista español, que estió chugador d'o Real Madrid Castilla, d'o Real Madrid. Actualment chuga en o Deportivo d'a Primera división espanyola.
Sobremunt
Sobremunt ye un municipio catalán situato en a comarca de l'Osona y provincia de Barcelona.
Rada de Haro
Rada de Haro ye un municipio castellanomanchego, situato en a provincia de Cuenca. A suya población ye de 63 habitants (2008), en una superficie de 32,06 km² y una densidat de población de 1,97 hab/km².
Sobremunt
A suya población ye de 98 habitants (2009), en una superficie de 13,80 km² con una densidat de población de 7,10 hab/km².
Cheografía
A localidat de Sobremunt se troba situata a 880 metros d'altaria sobre o livel d'a mar.
D'o suyo termin municipal fan parte os lugars de Santa Llúcia y Sorreig.
Castrillo de la Vega
Castrillo de la Vega ye un municipio d'a comunidat autonoma castellanoleyonesa d'a provincia de Burgos, situau en a comarca de Ribera del Duero y partiu chudicial d'Aranda de Duero.
A suya población ye de 674 habitants (2008) en una superficie de 26,40 km², con una densidat de población de 25,53 hab/km².
Cheografía
A localidat de Castrillo de la Vega ye situada a 810 metros d'altaria sobre lo livel d'a mar, a una distancia de 88 km d'a ciudat de Burgos, a capital d'a suya provincia.
Bolonha de Gessa
Bolonha de Gessa (Bolonha de Gessa en occitán, Boulogne-sur-Gesse en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Sent Gaudenç y rechión d'Occitania.
A suya población ye de 1.433 habitants (1999) en una superficie de 24,73 km², con una densidat de población de 57,95 hab/km².
Condicional simple en francés
O condicional simple en francés (conditionnel présent en francés) se forma con as terminacions d'o pasau imperfecto pero sobre a mesma base d'un infinitivo que en o futuro simple. Se fa servir en as oracions condicionals.
Emplego
L'uso d'o condicional simple (en francés conditionnel présent) se troba sobre tot en:
1) Oracions condicionals hipoteticas.
Podemos distinguir entre accions posibles en o futuro y accions imposibles en o present :
2) Feito imachinau :
3) Suposición :
4) Apariencia :
5) Deseyo :
6) Sospresa : 7) Incerteza u información no confirmada :
8) Cortesía :
9) Suchestión:
10) Indignación :
11) Consello:
12) Retreito:
Llengües Vives
A mes de l'editorial y d'una sección per cada luenga, lo Llengües Vives tiene una achenda d'actos, un vocabulario tematico heptalingüe y un apartau d'opinión de los lectors. Lo numero 71 d'o Llengües Vives (marzo de 2009) será lo zaguero en versión papel, convertindo-se dende setiembre de 2009 en un blog.
Obchectivos
Tiene como obchectivos:
Historia
L'anyo 1993 Frederic Perers –fundador y editor de Llengües Vives- visita per primer vez Euskal Herria y Galícia, l'actualidat lingüistica de las cuals sigue de cerca. Lo trachecto enta la nación galaica le fa escubrir per casualidat las luengas aragonesa y asturiana. De tornada ta casa y debant de las dificultaz ta aconseguir información continua y actualizada d'estas luengas –i tamé de l'occitano- fa que se planteye la creación d'un rete que aplegue militants lingüisticos de los seis territorios. Con este obchectivo l'anyo 1994 funda l'asociación L6, Acción pro-Luengas y encomienza a establir los primeros contactos en los seis dominios lingüisticos. L'anyo 1995 L6 ye inscrita en o Rechistro d'Asociacions de la Generalitat de Catalunya con lo numero 16.616.
Las fins de la entidat son:
Scrophulariaceae
Se veiga texto
Llengües Vives
Historia
L'anyo 1996 miembros d'L6 participan activament en actos y manifestacions que tienen lugar en la mayoría de los seis dominios lingüisticos: Corsa Aran per sa lengua, Kilometroak, Día de les Lletres Asturianes, L'Aragonés en a carrera...
L'amplo territorio cheografico que abraca l'asociación en dificulta muito la operatividat y l'actividat de la entidat acaba concretando-se basicament en la edición d'o boletin Llengües Vives. Lo numero 0 de la publicación s'edita lo mes de chuliol de 1996. Pensau como una puerta de dentrada a las seis luengas, aquel primer numero conta con la participación de los filologos Isaac Alonso Estraviz, Lourdes Álvarez, Francho Nagore y Jacme Taupiac.
Chanovas (desambigación)
Chanovas ye un toponimo que puede fer referencia a:
Llengües Vives
Historia
L'anyo 1997 L6 se desplaza ta Arbona (Euskal Herria) y Turri (Cerdenya) ta participar en dos trobadas de chovens de nacions europeas sinse Estau y con luenga minorizada. En Uesca L6 asiste a la primera trobada d'estudios sobre la luenga aragonesa.
L'anyo 1998 lo Llengües Vives y lo boletin Synergia impulsan una campanya ta la modificación de l'articlo 2 de la Constitución francesa, que recibe l'emparo de la mayoría de las principals entidaz occitanas, bascas y catalanas. Coincidindo con o numero 9 Llengües Vives edita un suplemento especial con motivo d'o segundo Día europeu de las luengas minorizadas, que conta con la participación de las principals autoridaz normativas de las seis luengas: Maria do Carmo Henríquez Salido (Presidenta de l'Associaçom Galega da Língua), Xosé Lluís García Arias (President de l'Academia de la Llingua Asturiana), Jean Haritschelhar (President d'Euskaltzaindia), Francho Nagore (President d'o Consello d'a Fabla Aragonesa), Joan Thomas (miembro de l'Institut d'Estudis Occitans), Joan Albert Argenter (President de la Secció Filològica de l'Institut d'Estudis Catalans).
L'anyo 1999 lo Llengües Vives participa en las chornadas de las luengas d'Aragón, organizadas per l'asociación Nogará.
L'anyo 2000 lo Llengües Vives edita lo CD Llengües vives del tercer mil·lenni, un treballo discografico editau con la colaboración d'Esan Ozenki Records que replegaba una canción con cada una de las seis luengas. I participan los grupos "Nenos da revolta" (Galícia), "Mus" (Astúrias), "Kashbad" (Euskal Herria), "Mallacán" (Aragon), "Mescladissa" (Occitánia) y "Tots sants" (Países Catalans).
L'anyo 2004 lo Llengües Vives impulsa una campanya de promoción d'o "Dia europeu de las luengas" (26 de setiembre) instituiu tres anyos antes per la UE con alufras de fomentar l'aprendizache d'idiomas y la sensibilización de la ciudadanía sobre la diversidat lingüistica y cultural de'l continent. Con la intención de dotar de mes conteniu este dia, y sobretot, de posibilitar que lo gran publico tamé tienga acceso —lo menos una vegada a l'anyo— a las luengas minorizadas d'o sud-oeste europeu, lo boletín proposa a los principals rotativos escritos en estas luengas que promuevan ixa chornada. I participan Les Noticies (Astúrias), l'Avui (Païses Catalans), Berria (Euskal Herria) y La Setmana (Occitánia). A Nosa Terra (Galícia) i participa de manera muito especial, encartando lo numero 44 d'o Llengües Vives al penultimo numero d'o mes de setiembre (lo tirache d'o numero 44 sobrepasa los 15 000 eixemplars).
Scrophulariaceae
Cheneros
y alto u baixo 130-200 más.
Llengües Vives
Historia
L'anyo 2005 lo Llengües Vives repite la campanya de l'anyo anterior, esta vegada con la participación de La Setmana (Occitánia) y Qriterio (Aragon). L'Avenç y El Punt (Países Catalans) i participan con la maxima implicación, encartant lo numero 50 d'o Llengües Vives los días 16 y 26 de setiembre respectivament, convertind-lo en lo numero mes difundiu de la historia d'o boletin (30 000 eixemplars). Aprofitando la ocasión de la edición del nimero 50, lo Llengües Vives ye convidau a charrar sobre las luengas minorizadas en los programas "Si més no" y "Escolta la nit" de Catalunya Ràdio.
L'anyo 2006 lo Llengües Vives edita lo CD Llengües Vives 1996-2006, un treballo discografico que celebra los diez anyos de la publicación. I participan los grupos no residents, Marful, Ecléctica Ensemble (Galícia); Mus, K-Nalón, Xera (Astúrias), Fermin Muguruza, Sorkun, MAK (Euskal Herria); Mallacán, La Orquestina del Fabirol, Eleutroxiloca (Aragon); Massilia Sound System, Mauresca, Gai Saber (Occitánia); Sisa & La Verbena Galàctica, Joan Miquel Oliver, Niu (Países Catalans).
Dende lo numero 57 enta lo 71, lo Llengües Vives ubre una corresponsalía a Cerdenya y incorpora la luenga sarda. O numero 71 (marzo de 2009) estió o zaguero en versión paper. Dende setiembre de 2009, o boletín se torna en un blog, perdendo a sección en sardo pero mantenendo os de demás.
Sora (desambigación)
Sora puet estar:
President d'a Republica Democratica d'o Congo
O president d'a Republica Democratica d'o Congo (en francés Président de la République démocratique du Congo; en suahili Rais wa Jamhuri ya Kidemokrasia ya Kongo; en lingala Mokonzi wa Republíki ya Kongó Demokratíki) ye o chefe d'estau d'ixe país, estando amás comandant en cabo d'as Fuerzas Armatas d'a Republica d'o Congo.
L'actual president d'a Republica d'o Congo ye Joseph Kabila.
Itero del Castillo
Itero del Castillo ye un municipio d'a comunidat autonoma castellanoleyonesa d'a provincia de Burgos, situau en a comarca d'Odra-Pisuerga y partiu chudicial de Burgos.
A suya población ye de 105 habitants (2007) en una superficie de 16,91 km², con una densidat de población de 6,21 hab/km².
Toponimia
O toponimo Itero fa part d'una serie de toponimos derivaus d'o latín FICTORIU distribuyius por buena part de la Peninsula Iberica, sobre tot en os dominios castellano y astur-leyonés. Bi ha conoixencia que en a Edat Meya s'escribiba Fituero, d'acuerdo con a ortografía castellana medieval. En o dominio navarro-aragonés se troba Fitero (antigo Fituero) y los microtoponimos actualment castellanizaus Los Hitueros (Villar d'el Salz), El Hituero (en Verdello) y L'Hituelo (en Rubiuelos).
Cheografía
A localidat d'Itero del Castillo ye situada a 783 metros d'altaria sobre lo livel d'a mar, a una distancia de 59 km d'a ciudat de Burgos, a capital d'a suya provincia y d'o suyo partiu chudicial.